„ Райънеър “ ще изплаща компенсации до 10 дни Ryanair обещава , че ще изплаща компенсации за закъснели или отменени полети по - бързо от която и да е друга авиокомпания – до 10 дни . " Ще плащаме всички валидни искове в рамките на 10 дни " , каза главният маркетингов директор на авиокомпанията Кени Джейкъбс , цитиран от " Индипендънт " . Понастоящем времето за изплащане на подобни компенсации в авиокомпанията е четири седмици . Съгласно европейските правила за правата на пътниците , при закъснение от три часа или повече при пристигането до местоназначението или при отмяна на полет в кратък срок , пасажерите имат право на обезщетение . За полети под 1500 км обезщетението е в размер на 250 евро ; за по - дълги полети - 400 евро . Авиокомпаниите може да не плащат компенсации в случай на " извънредни обстоятелства " . За такива се считат стачки на служителите , отговарящи за въздушния трафик или лошото време . Но проблеми със самолетите или стачки на персонала на авиокомпаниите не са сред тях . В Мадрид бе създадено специално звено от 150 служители за обслужване на клиенти за обработване на искове и жалби .